**Balcon in primavara**

*Virgil Gheorghiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-au deschis si frunzele cu mine

Sa capete bani de lumina.

Gura transparentei flori

Asteapta un sarut fecund

Sub antena tremurata de albina. .,

Prin glastre, in leagan de roua,

Corola pindeste lasari de amurg,

Clipirea de stele,

Si ace de ploaie s-o-nfioare in joaca.

Mereu anotimpul schimbindu-l,

Soare bun, soare strabun,

Revarsa-ti culoarea-n cascade,

Si-ntre stamine germineaza gindul

Imenselor polenizari nomade.

La scara nervurii, in caderi line

Se-opreste flutur nocturn.

Potirul e halta.

Sub a miresmelor serpentine incepe-o nuntire ca nimeni alta.

Sunati epitalamuri sub despletirea vintului,

Va urce pin'la nori tulpinile ;

Pentru lumina stralucirii voastre, in adinca noapte a pamintului,

Lucreaza anonime radacinile.